Istana Negara, Jalan Tuanku Abdul Halim

Istana Negara (Jawi: ايستان نڬارا) inggih punika genah resmi Yang di-Pertuan Agong (Raja Malaysia). Genahnyané ring selantang Marga Tuanku Abdul Halim (sadurungnyane Marga Duta) nampek ring Taman Duta, sisi kalér kauh Kuala Lumpur. Istana puniki kabungkah duk warsa 2011 tur ngentosin Istana Negara sané sampun sué, Margi Istana, sané magenah ring kompléks sané matiosan ring tengahing Kuala Lumpur. Kompléks istana puniki linggahnyané 97,65 héktar, madué 22 kubah, lan kakepah dados tiga kepahan utama: Komponén Formal, Komponén Krajaan, lan Komponén Administrasi. Pamedalan istanané wénten tatiga. Sané kapertama inggih punika malarapan antuk pamedalan gerbang utama nglintangin kreteg layang Jalan Tuanku Abdul Halim majeng ring Yang di-Pertuan Agong, Raja Permaisuri Agong, Sultan lan Sultan Negara, Yang di-Pertuan Negeri, para diplomat miwah manggala pameréntah, Patih Agung tur Wakil Patih Agung miwah rabinnyané. Pamedalan sane kaping kalih, magenah ring Marga Semantan-Dungun, dados pamedalan utama majeng ring Tamu Krajaan lan VIP. Pamedalan kaping tiga ring Jalan Sri Hartamas puniki kaanggen majeng ring krama umum sane madué janji sareng Yang di-Pertuan Agong lan Raja Permaisuri Agong, taler staf Administrasi Istana.